CELEX: 62016TN0733
Language: da
Date: 2016-10-18 00:00:00
Title: Sag T-733/16: Sag anlagt den 18. oktober 2016 — Banque Postale mod ECB

5.12.2016   
            
            
               DA
            
            
               Den Europæiske Unions Tidende
            
            
               C 454/32
            
         
      Sag anlagt den 18. oktober 2016 — Banque Postale mod ECB
      (Sag T-733/16)
      (2016/C 454/55)
      Processprog: fransk
      
         Parter
      
      
         Sagsøger: Banque Postale (Paris, Frankrig) (ved advokaterne E. Guillaume og L. Coudray)
      
         Sagsøgt: Den Europæiske Centralbank
      
         Sagsøgerens påstande
      
      
                  —
               
               
                  Den Europæiske Centralbanks afgørelse af 24. august 2016 om Banque Postales anmodning om tilladelse til ikke at medtage eksponeringer mod den offentlige sektor ved beregningen af gearingsgraden i overensstemmelse med artikel 429, stk. 14, i forordning (EU) nr. 575/2013 annulleres.
               
            
                  —
               
               
                  Den Europæiske Centralbank tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om, at Den Europæiske Centralbank (ECB) har begået en retlig fejl som følge af, at afgørelse af 24. august 2016 om Banque Postales anmodning om tilladelse til ikke at medtage eksponeringer mod den offentlige sektor ved beregningen af gearingsgraden (herefter »den anfægtede afgørelse«) er truffet for tidligt.
               
            
                  2.
               
               
                  Andet anbringende om, at ECB ikke råder over en skønsmargen i forbindelse med anvendelsen af artikel 429, stk. 14, i forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (EUT 2013, L 176, s. 1, herefter »forordning nr. 575/2013«).
               
            
                  3.
               
               
                  Tredje anbringende om, at ECB ved vedtagelsen af den anfægtede afgørelse har begået retlige tilsidesættelser vedrørende bl.a.:
                  
                              —
                           
                           
                              den manglende gearingseffekt med hensyn til Banque Postales centraliserede opsparingsområde
                           
                        
                              —
                           
                           
                              de påståede risici for manglende betaling fra Caisse des dépôts et consignations og fra den franske stat
                           
                        
                              —
                           
                           
                              de påståede operationelle risici i forbindelse med Banque Postales modtagelse af centraliserede opsparingsindskud.